Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
2 Petro 3:1-18
3 Mwe batemwikwa, uyu nomba e kalata wa bubili namulembela. Muli uyu kalata, nga filya namulembele muli kalata wa ntanshi,+ ndemwibukishako+ ifi fintu pa kuti mubikeko amano,2 pa kuti muleibukisha amashiwi ayalandilwe kale kuli bakasesema+ ba mushilo, na mafunde ya kwa Shikulu kabili Umupusushi ayo abatumwa+ benu bamupeele.3 Ica kubalilapo, mwalishiba ici ica kuti mu nshiku+ sha kulekelesha mukesa bakapumya+ no kupumya kwabo, abakalakonkelela fye ulunkumbwa lwabo+4 no kusosa abati:+ “Bushe filya alaile ukuti akabapo, e po aba?+ Pantu ukufuma pa bushiku ifikolwe fyesu fyafwila,* ifintu fyonse fyaba fye filya fine fye fyali ukufuma apo icalo capangiilwe.”+5 Aba bantu tabafwaya fye ukwibukisha ukuti kale Lesa apangile imyulu+ kwi shiwi lyakwe. Lesa kabili kwi shiwi alengele isonde limoneke ukufuma mu menshi+ kabili alengele amenshi+ yambi yabe pa muulu we sonde.6 Kabili Lesa aonawile aba cilya calo ku menshi ilyo acibunshishe mu lyeshi.+7 Lelo kwi shiwi limo line imyulu+ ne sonde+ ifya nomba fyasungilwa umulilo+ kabili fyasungilwa ubushiku bwa bupingushi+ kabili ubwa konaula abantu abashipepa.+8 Lelo, mwe batemwikwa, mwiluba ici ica kuti ubushiku bumo kuli Yehova bwaba nge myaka ikana limo (1,000), ne myaka ikana limo yaba ngo bushiku bumo.+9 Yehova tashingashinga ku kufikilisha ubulayo bwakwe,+ filya bamo batila alashingashinga, lelo alamutekanishisha pantu tafwaya umuntu nangu umo ukonaika lelo afwaya ukuti bonse bakalapile.+10 Awe ubushiku+ bwa kwa Yehova bukesa ngo mupuupu,+ ilyo imyulu ikapita+ waa,+ lelo ifintu ilyo fikakaba se fikasunguluka,+ ne sonde+ ne milimo iyabamo fikasokoloka.+11 Apo ifi fyonse fikasunguluka umusango yu, imwe mufwile ukuba ne mibele ya mushilo ne milimo ya bukapepa,12 abalolela+ kabili abafulukisha ukubapo kwa bushiku bwa kwa Yehova,+ ilyo imyulu ikapya no konaika+ ne fya mu muulu fikakaba se no kusunguluka!13 Lelo tulelolela imyulu+ ipya ne sonde+ lipya ifyo Lesa alaya, umukaba ubulungami.+14 E ico, mwe batemwikwa, apo mulelolela ifi fintu, ibikilisheniko ukuti akamusange ababula akabi,+ ababula akalema, kabili mu mutende.+15 Kabili, mulemona ukutekanya kwa kwa Shikulwifwe ukuti lipusukilo, ifyo na munyinefwe watemwikwa Paulo amulembeele ukulingana na mano+ ayo apeelwe.+16 Ifi fine e fyo alanda mu makalata yakwe yonse ilyo alemba pali uyu mulandu. Lelo, mu makalata yakwe mwaba ifintu fimo ifya-afya ukwiluka, ifyo abashafundwa kabili abashakosa mu citetekelo balufyanya ukulondolola, nga filya fine balufyanya ukulondolola na Malembo yambi,+ no kuiletelela ubonaushi.17 E ico, mwe batemwikwa, pa kwishibila libela ifi fintu,+ mulecenjela pa kuti mwikasendelwa pamo na bo mu filubo fya aba bantu bampulamafunde no kufuma ku citetekelo cenu.+18 Lelo mulekulilako mu cikuuku na mu mano ya kwishiba Shikulwifwe kabili Umupusushi wesu Yesu Kristu.+ Kuli ena kube ubukata pali nomba na pe na pe.+
Futunoti
^ Mu ciGriki yaba ati “fyaponene mu tulo twa mfwa.”
bem_Latn kam_Latn bem_Latn bem_Latn bem_Latn kam_Latn sna_Latn bem_Latn bem_Latn bem_Latn